作者：吴文英
词牌/韵律：高山流水

paragraphs: 素弦一一起秋风。
写柔情、都在春葱。
徽外断肠声，霜霄暗落惊鸿。
低颦处、翦绿裁红。
仙郎伴、新制还赓旧曲，映月帘栊。
似名花并蒂，日日醉春浓。
吴中。
空传有西子，应不解、换徵移宫。
兰蕙满襟怀，唾碧总喷花茸。
后堂深、想费春工。
客愁重、时听蕉寒雨碎，泪湿琼锺。
恁风流也称，金屋贮娇慵。